
A Magyar Honvédség előretolt repülésirányító egységeinek kiképzési és eszközrendszerbeli változásának lehetőségei a hagyományos hadviselésben

A világ biztonságpolitikai helyzete folyamatosan változik. Napjaink háborúira az aszimmetrikus hadviselés jellemző. A változó biztonságpolitikai tényezőket figyelembe véve joggal feltételezhetjük, hogy az elkövetkező fegyveres konfliktusokban már a hagyományos hadviselés fog dominálni.
Tanulmányomban arra keresem a választ, hogy hazánk közvetlen légitámogató képessége mennyire készült fel a hagyományos hadviselésre.Vizsgálni fogom, hogy az előretolt repülés irányító egységek  kiképzésében mekkora szerepet kap a hagyományos háborúkra való felkészítés, valamint, hogy a Magyar Honvédség jelenlegi haditechnikai eszközei mennyire képesek ellátni egy esetleges hagyományos háborúban az előretolt repülésirányítással kapcsolatos  feladatokat.



